Diari Oficial de la Generalitat Valenciana


Sumari del DOGV 7651, del 05-11-2015 (2015/8937)

ACORD de 23 d'octubre de 2015, del Consell, pel qual s'autoritza una transferència de crèdits entre capítols i programes en el pressupost de la Conselleria de Transparència, Responsabilitat Social, Participació i Cooperació, per import total de 400.000 euros, a fi de crear una línia de subvenció en el programa 134.10, Cooperació Internacional al Desenvolupament. Expedient número 16.024/15-103.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7651

Data del DOGV
:   05-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8937


Data del document
:   23-10-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 d'octubre de 2015, del Consell, pel qual s'autoritza una transferència de crèdits entre capítols i programes en el pressupost de la Conselleria de Transparència, Responsabilitat Social, Participació i Cooperació, per import total de 400.000 euros, a fi de crear una línia de subvenció en el programa 134.10, Cooperació Internacional al Desenvolupament. Expedient número 16.024/15-103. [2015/8937]  
El Consell, en la reunió del dia 23 d'octubre de 2015, va adoptar l'acord següent:  
La Conselleria de Transparència, Responsabilitat Social, Participació i Cooperació proposa un ajust pressupostari en el marc de la situació d'emergència de la població de la República Àrab Siriana i països limítrofs a fi d'atendre necessitats bàsiques de les persones refugiades pel conflicte bèl·lic.  
En donar-se les circumstàncies previstes en l'article 168.1.C de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, l'esmentada conselleria ha proposat la inclusió d'una nova línia de subvenció de concessió directa en l'annex de transferències i subvencions corrents del programa 134.10, Cooperació Internacional al Desenvolupament, per import de 400.000 euros, i tramita de forma simultània el corresponent decret regulador de les ajudes.  
Com a mitjà de finançament es proposa la transferència de 325.000 euros de la línia de subvenció T6556 «Subvencions a ONGD per a accions al desenvolupament», del capítol 4 del mateix programa i 75.000 euros del capítol 2 del programa 112.90, Transparència i Participació Ciutadana.  
A aquest efecte i en virtut del que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Model Econòmic, el Consell  
  
  
ACORDA  
  
Primer  
S'autoritza una minoració de crèdit en l'aplicació 42.29.96.574.70.2 per import de 75.000 euros.  
  
Segon  
S'autoritza un augment de crèdit en l'aplicació 18.72.04.430.33.3 per import de 75.000 euros.  
  
Tercer  
S'autoritzen les següents modificacions en l'annex de transferències i subvencions corrents del programa 134.10, Cooperació Internacional al Desenvolupament:  
  
1. Minorar la dotació de la línia genèrica T6556, d'acord amb el detall següent:  
  
Codi Denominació Dotació anterior Modificació Dotació actual  
T6556 Subvencions a   
ONGD per a accions al desenvolupament 1.550.000,00 € 325.000,00 1.225.000,00  
  
  
  
2. La inclusió d'una nova línia de subvenció amb les dades descriptives que es detallen a continuació:  
  
Codi: T8057 Denominació: actuacions d'emergència República Àrab Siriana i territoris fronterers.  
Import: 400.000,00 Beneficiaris previstos: ressenyats a continuació.  
Regulació: concessió directa article 168.1.C Llei 1/2015 Descripció i finalitat: concessió directa d'ajudes per a realitzar actuacions d'emergència en la República Àrab Siriana i països limítrofs, a fi d'atendre les necessitats bàsiques de les persones refugiades pel conflicte bèl·lic.  
  
 Aportació Generalitat: 400.000,00  
  
  
  
Beneficiaris línia T8057 Import  
Fundació Acció contra la Fam 60.000,00  
Comité Espanyol d'ACNUR Delegació Valenciana 70.652,17  
Creu Roja Espanyola a la Comunitat Valenciana 40.000,00  
Moviment per la Pau, el Desarmament i la Llibertat 54.347,83  
Fundació Save the Children 54.347,83  
UNICEF Comunitat Valenciana 50.000,00  
Associació Comité Espanyol de la UNRWA Delegació a la Comunitat Valenciana 70.652,17  
Total 400.000,00  
  
  
València, 23 d'octubre de 2015  
  
El conseller secretari, per substitució,  
VICENT MARZÀ IBÁÑEZ